التضامن العالمى لمجتمع مدنى

International Solidarity for a civil society

التضامن العالمى من اجل مجتمع مدنى ، هو شعار حمله بتقودها المفكره المصريه نوال السعداوى فى مصر كجزء من حمله عالميه بتضم ادباء و مفكرين من معظم بلاد العالم بهدف فصل الأديان عن التعليم و القوانين و دستور الدوله ، و ترسيخ مبدأ المواطنه القايم على الجنسيه مش على الديانه. المشروع ليه فروع كتيره فى اماكن العالم أهمها فى امريكا و كندا و بلجيكا و النرويج.

بتقول نوال السعداوى انها على اتصال بالمنظمات العلمانيه فى مصر لتأسيس فرع للحركه فى مصر، لان فيه مصريين كتير بيعانو من سيطرة رجال الدين على الدوله، و ده مش فى مصر بس لكن فى بلاد تانيه زى امريكا نفسها اللى بتعانى هى كمان من التيارات الاصوليه المسيحيه و اليهوديه ، و اللى بتسيطر على الحياه السياسيه الامريكيه.

بتأكد نوال السعداوى على ان أهم اهداف المشروع هو " مناهضة أى دوله تقوم على اساس دينى ". من اراء المفكره الكبيره ان اللغه العربيه منحازه للراجل على حساب الست.

بتقول نوال السعداوى ، اللى بتفضل استخدام مصطلح " مجتمع مدنى " عن " مجتمع علمانى"، ان العلمانيه الصحيحه هى اننا نبعد الدين عن النقاش العلمى والفلسفى والفكرى والقانونى.

نوال السعدواى اتعرضت لحملات تشويه كتيره من جانب اعداء افكارها التطوريه و اترفعت عليها قضايا بتطالب باعلان " ردتها " عن الاسلام و سحب الجنسيه المصريه منها ، عشان تهرب من مصر او يستباح دمها زى ما حصل مع غيرها.

لكن نوال السعداوى فاهمه ان المجتمع المصرى بيتكون من فئة متخلفه ذاهله عايشه فى عصور الظلام و فئه مثقفه عايشه فى القرن واحد عشرين و بتتعامل مع العالم وبتتجاوب معاه كجزء منه ، و ان المستظلمين هما اللى بيعادوها ، وبتقول فى الخصوص ده : " مصر بتتكون من كذا مجتمع وفصايل ، و أنا بأواجه بس المجتمع المتخلف ، لكن الجزء المستنير حايشتغل معايا فى الحركه العالميه الجديده ".

وعن " حركة التضامن العالمى لمجتمع مدنى " وضحت ان المشروع ما بيتبعش أى جهة رسميه او الامم المتحده لكن مجرد دعوه من مجموعه من المثقفين و المفكرين و الشبان على مستوى العالم ، و انهم اعلنوا عن قيام الحركه دى فى مظاهره كانت اتعملت السنه اللى فاتت فى اتلانتا فى امريكا ضد العنف الدينى و احتجاج على اللى بيحصل فى بلاد من التيارات الاصوليه اللى بتقهر الستات و بتحاكم المفكرين و الكتاب زى ما كانو عايزين يضربوا بالكرابيج لبنى الحسين اللى قبضو عليها و حاكموها لانها لبست بنطلون.

ولاحظت نوال السعداوى ان مصر بتتراجع فكرى و ان العقل المصرى اضمحل و جرا له ضمور قدام جرعات الدين ، و ان العقل المصرى المفكر محتاج علاج و تنشيط ، و وضحت بعلمها حقيقه تاريخيه مهمه ، و هى ان العنف الدينى بينقلب ضد نفسه .المصرى اليوم ، عدد 1920

شوف كمان :
 نوال السعداوى
 عصر الظلام الحديث
 تعسف
 عصور الظلام

 فهرست 

 مصادر 
 المصرى اليوم، مؤسسة المصرى اليوم للصحافة والنشر، عدد 1919، 14 سبتمبر 2009.
 العربية.نت، اليوم 207، 14 سبتمبر 2009.
 المصرى اليوم، مؤسسة المصرى اليوم للصحافة والنشر، عدد 1920، 15 سبتمبر 2009.

 مواقع خارجيه ليها علاقه بالموضوع 
 نوال السعداوى تطلق حملة لفصل «الأديان السماوية» عن الدستور والتعليم بعد ايام من عودتها لمصر 
 هناك خطة لتقسيم الوطن بين المسيحية والاسلام والبهائية 
 تكاتفوا للخروج من النفق 
 موقع نوال السعداوى
 نوال السعداوى تبدأ حملة لفصل الدين عن الدستور والتعليم بمصر

تصنيف:منظمات
تصنيف:شعارات
تصنيف:حركات مصريه